recursal/SuperWikiNEXT-32B huggingface dataset:
**बाबा औंघड़नाथ का मंदिर** भारत के उत्तर प्रदेश राज्य के मेरठ महानगर में छावनी क्षेत्र में स्थित है। यह मंदिर सिद्ध क्षेत्र कहलाता है।

मान्यता
-------

यह मान्यता है, कि इस मंदिर में शिवलिंग स्वयंभू है। यानि यह शिवलिंग स्वयं पृथ्वी से बाहर निकला है। तभी यह सद्य फलदाता है। भक्तों की मनोकामनाएं औंघड़दानी शिव स्वरूप में पूरी करने के साथ साथ ही शांति संदेश देते हैं। इसके साथ ही नटराज स्वरूप में क्रांति को भी प्रकाशित करते हैं।

चूंकि यहां भगवान शिव स्वरूप में विद्यमान हैं, इस कारण इसे औंघडनाथ मंदिर कहा जाता है। वैसे यह काली पल्टन वाला मंदिर भी कहलाता है।

स्थापना
-------

इस मंदिर की स्थापना का कोई निश्चित समय ज्ञात नहीं है, लेकिन जनश्रुति के अनुसार यह प्रथम भारतीय स्वतंत्रता संग्राम से भी पहले से शहर और आसपास के लोगों के बीच वंदनीय श्रद्धास्थल के रूप में विद्यमान था। वीर मराठाओं के इतिहास में अनेकों पेशवाओं की विजय यात्राओं का उल्लेख मिलता है, जिन्होंने यहाँ भगवान शंकर की पूजा अर्चना की थी। 

१८५७ का प्रथम भारतीय स्वतंत्रता संग्राम में इस मंदिर का विशेष योगदान रहा है।

जीर्णोद्धार
-----------

सन १९४४ तक सेना के प्रशिक्षण केन्द्र से सटा यह एक छोटे से शिव मंदिर एवं कुंए के रूप में विद्यमान था। बाद में बढ़ते-बढ़ते सन २ अक्टूबर १९६८ में ब्रह्मलीन ज्योतिष्पीठाधीश्वर जगद्गुरु शंकराचार्य कृष्णबोधाश्रम जी महाराज ने नवीन मंदिर का शिलान्यास किया।

वर्तमान रूप
-----------

आज यह मंदिर कांवड़ियों की श्रद्धा का केन्द्र बन गया है। लाखों कांवड़िये मंदिर पहुँच कर बाबा भोलेनाथ का जलाभिषेक करते हैं, व स्वयं को धन्य मानते हैं।

मंदिर
-----

यह मंदिर श्वेत संगमरमर से निर्मित है, जिस पर यथा स्थान उत्कृष्ट नक्काशी भी की गई है। बीच में मुख्य मंदिर बाबा भोलेनाथ एवं माँ पार्वती को समर्पित है, जिसका शिखर अत्यंत ऊँचा है। उस शिखर के ऊपर कलश स्थापित है। मंदिर के गर्भ गृह में भगवान एवं भगवती की सौम्य आदमकद मूर्तियाँ स्थापित हैं व बीच में नीचे शिव परिवार सिद्ध शिवलिंग के साथ विद्यमान है। इसके उत्तरी द्वार के बाहर ही इनके वाहन नंदी बैल की एक विशाल मूर्ति स्थापित है। 
गर्भ गृह के भीतर मंडप एवं छत पर भी काँच का अत्यंत ही सुंदर काम किया हुआ है।

रधाकृष्ण मंदिर का दृश्य
### राधा कृष्ण मंदिर

राधाकृष्ण मन्दिर, कालीपलटन
इस मंदिर के उत्तरी ओर ही दूसरा मंदिर राधा-कृष्ण को समर्पित है, जिसका शिखर भी मुख्य मंदिर के समान ही ऊँचा है। इस मंदिर की परिक्रमा में कई सुंदर चित्र बने हुए हैं। गर्भ गृह में राधा कृष्ण की बहुत ही आकर्षक एवं भव्य मूर्तियाँ एक सुंदर रजत मंडप में स्थापित हैं।
गर्भ-गृह के बाहर एक बड़ा मण्डप निर्मित है।

### सतसंग भवन

मुख्य मंदिर के दक्षिण में सत्संग भवन बना हुआ है।

सन्दर्भ
-------
|  |
| --- |
| **कन्या** |
| कन्या यानि कुंवारी लड़कीकन्या यानि कुंवारी लड़की |
|  |  |  |  |  |  |  |  |  |  |  |  |
|  मेष •  वृषभ •  मिथुन •  कर्क •  सिंह •  कन्या •  तुला   वृश्चिक •  धनु •  मकर •  कुम्भ • मीन |
|  |
| **खगोलशास्त्र प्रवेशद्वार** | **खगोलशास्त्र परियोजना** |

कन्या राशियह राशि चक्र की छठी राशि है।दक्षिण दिशा की द्योतक है। इस राशि का चिह्न हाथ में फ़ूल की डाली लिये कन्या है। इसका विस्तार राशि चक्र के १५० अंशों से १८० अंश तक है। इस राशि का स्वामी बुध है, इस राशि के तीन द्रेष्काणों के स्वामी बुध,शनि और शुक्र हैं। इसके अन्तर्गत उत्तराफ़ाल्गुनी नक्षत्र के दूसरे, तीसरे और चौथे चरण,चित्रा के पहले दो चरण और हस्त नक्षत्र के चारों चरण आते है। उत्तराफ़ाल्गुनी के दूसरे चरण के स्वामी सूर्य और शनि है, जो जातक को उसके द्वारा किये जाने वाले कार्यों के प्रति अधिक महत्वाकांक्षा पैदा करते है, तीसरे चरण के स्वामी भी उपरोक्त होने के कारण दोनो ग्रहों के प्रभाव से घर और बाहर के बंटवारे को जातक के मन में उत्पन्न करती है, चौथा चरण भावना की तरफ़ ले जाता है और जातक दिमाग की अपेक्षा ह्रदय से काम लेना चालू कर देता है। इस राशि के लोग संकोची और शर्मीले प्रभाव के साथ झिझकने वाले देखे जाते है। मकान, जमीन.और सेवाओं वाले कार्य ही इनकी समझ में अधिक आते हैं, कर्जा, दुश्मनी और बीमारी के प्रति इनका लगाव और सेवायें देखने को मिलती है। स्वास्थ्य की दृष्टि से फेफड़ों में ठन्ड लगना और पाचन प्रणाली के ठीक न रहने के कारण आंतों में घाव हो जाना, आदि बीमारियाँ इस प्रकार के जातकों में मिलती है।

देवी दुर्गा का एक नाम।

### कन्या राशि

यह राशि चक्र की छठी राशि है।दक्षिण दिशा की द्योतक है। इस राशि का चिह्न हाथ में फ़ूल की डाली लिये कन्या है। इसका विस्तार राशि चक्र के १५० अंशों से १८० अंश तक है। इस राशि का स्वामी बुध है, इस राशि के तीन द्रेष्काणों के स्वामी बुध,शनि और शुक्र हैं। इसके अन्तर्गत उत्तराफ़ाल्गुनी नक्षत्र के दूसरे, तीसरे और चौथे चरण,चित्रा के पहले दो चरण और हस्त नक्षत्र के चारों चरण आते है। इन चरणों के स्वामीऔर विस्तार इस प्रकार से है।

### नक्षत्र चरण और फ़ल

उत्तराफ़ाल्गुनी के दूसरे चरण के स्वामी सूर्य और शनि है। जो जातक को उसके द्वारा किये जाने वाले कार्यों के प्रति अधिक महत्वाकांक्षा पैदा करते है, तीसरे चरण के स्वामी भी उपरोक्त होने के कारण दोनो ग्रहों के प्रभाव से घर और बाहर के बंटवारे को जातक के मन में उत्पन्न करती है। चौथा चरणभावना की तरफ़ ले जाता है और जातक दिमाग की अपेक्षा ह्रदय से काम लेना चालू कर देता है।

### प्रकॄति

सकोची और शर्मीले प्रभाव के साथ झिझकने वाले जातक कन्या राशि के ही देखे जाते है। मगर अपनी भावनाओं पर ज्यादा देर नियंत्रण नही रख पाते।

### आर्थिक फ़ल

मकान, जमीन.और सेवाओं वाले कार्य ही इनकी समझ में अधिक आते हैं,कर्जा,दुश्मनी और बीमारी के प्रति इनका लगाव और सेवायें देखने को मिलती है।

### स्वास्थ्य

फ़ेफ़डों में ठन्ड लगना और पाचन प्रणाली के ठीक न रहने के कारण आंतों में घाव हो जाना, आदि बीमारिया इस प्रकार के जातकों में मिलती है।
भारतीय काव्यशास्त्र में आचार्य अभिनवगुप्त के शिष्य क्षेमेंद्र ने अपनी कृति "औचित्यविचारचर्चा" में 'औचित्य' तत्व को रससिद्ध काव्य का जीवित या आत्मभूत घोषित कर एक नए सिद्धान्त की स्थापना की थी, जो **औचित्यवाद** के नाम से प्रसिद्ध है। (*औचित्यं रससिद्धस्य स्थिरं काव्यस्य जीवितम्*)

आचार्य क्षेमेन्द्र औचित्य को ही रस का प्राण मानते हैं। औचित्य को परिभाषित करते हुए वे लिखते हैं-

 *उचितं प्राहुराचार्याः सदृशं किल यस्य यत्। (औचित्यविचारचर्चा)*
 *उचितस्य च यो भावस्तदौचित्य प्रचक्षते॥*
आचार्य क्षेमेन्द्र अनौचित्य को रसभंग का सबसे बड़ा कारण मानते हैं या यों कहना चाहिए कि अनौचित्य को ही एक मात्र रसभंग का कारण कहा हैं:-

*अनौचित्यादृते नान्यद् रसभङ्गञंस्य कारणम्।*
( अर्थात अनौचित्य के अतिरिक्त रसभंग का दूसरा कोई कारण नहीं है।)
क्षेमेंद्र की इस उद्भावना के बीज महर्षि भरत के नाट्यशास्त्र में भी उपलब्ध हैं, जिन्होंने नाटक में वेशभूषा के समुचित सन्निवेश की बात की है। बाद में औचित्य शब्द का प्रयोग न करते हुए भी भामह, उद्भट और दंडी इस तत्व की सत्ता प्रकारांतर से मानते जान पड़ते हैं। रुद्रट तो "औचित्य" शब्द का स्पष्ट प्रयोग भी करते हैं। किंतु औचित्य को विशेष महत्व दिया ध्वनिकार आनंदवर्धन ने। उनके अनुसार रसदोष का प्रधान कारण औचित्य का अभाव है। अतः कवि को काव्य में औचित्य का सदा ध्यान रखना होगा। अलंकार और गुण की योजना जब तक उचित नहीं होगी, काव्य चमत्कारी नहीं हो सकेगा। इस बात को ही क्षेमेंद्र ने अपनी कृति में स्पष्ट घोषित करते हुए कहा था, "औचित्य के बिना न अलंकार ही रुचि पैदा करते हैं, न गुण ही।" वक्रोक्तिजीवितकार कुंतक ने भी काव्य के दो प्रधान गुणों में एक औचित्य माना है, दूसरा है सौभाग्य। 

वस्तुतः औचित्य कुछ नहीं, कवि के मूल भाव के अनुरूप गुण, अलंकार, रीति, शब्दशय्या, छंदरचना, विभावादी की योजना आदि का समुचित विन्यास है। 

इस प्रकार औचित्य सिद्धांत काव्य की समग्रता को ध्यान में रखकर स्थापित उद्भावना है। कहा भी जाता है कि ध्वनि, रस, काव्यार्थानुमिति, गुण, अलंकार, रीति तथा वक्रोक्ति सभी वस्तुतः औचित्य का ही अनुधावन करते हैं। कथ्य तथा शिल्प दोनों परस्पर समानुरूप होने चाहिएँ, उसी तरह काव्य के विभिन्न अवयवों में भी औचित्य का ध्यान रखना कवि के लिए आवश्यक है। क्षेमेंद्र ने इस तत्व को काव्य की आत्मा घोषित कर इसके २७ भेद माने हैं -

*पद, वाक्य, प्रबंधार्थ, गुण, अलंकार, रस, क्रिया, कारक, लिंग, वचन, विशेषण, उपसर्ग, निपात, काल, देश, कुल, व्रत, तत्व, सत्व, अभिप्राय, स्वभाव, सारसंग्रह, प्रतिभा, अवस्था, विचार, नाम तथा आशीर्वाद।* 
इस तालिका से स्पष्ट है कि औचित्य सिद्धांत काव्य के बहिरंग तथा अंतरंग दोनों को ध्यान में रखकर प्रतिष्ठापित समीक्षाविधि है।

सन्दर्भ
-------

बाहरी कड़ियाँ
-------------

* क्षेमेन्द्रकृत **औचित्यालंकार** (आनलाइन पढ़िये या डाउनलोड कीजिये)
* औचित्य-सिद्धांत
* औचित्यविचारचर्चा (संस्कृत विकिस्रोत)
करील की झाड़ी
करील का कच्चा हरा फल
करील का पका लाल फल
**करील** (करीर )यह एक प्रसिद्ध काँटेदार झाँड़ी है जिसमें पत्ते नहीं होते।यह कंकरीली भूमि में उगने वाली झाड़ी है। यह उष्ण जलवायु का पादप है। जिस समय करील की झाड़ी में पुष्प और फल लगते हैं उस समय इसकी शोभा निराली होती है।

पत्तियां
--------

पत्तियां काँटों के रूप में होती हैं।

फूल
---

इसके पुष्प चार पंखुड़ी वाले लाल रंग के होते हैं।

फल
--

करील के पके लाल फल 
कच्चे फल हरे रंग के नीम के फल की तरह और पकने पर लाल हो जाते हैं।

उपयोग
-----

इस वृक्ष का आयुर्वेदिक उपयोग भी बहुत अधिक है।यह डायबिटीज के मरीजों के लिए उपयोगी है। 
कुष्ठरोग तथा अन्य चर्मरोगों में इसका उपयोग रामबाण इलाज के लिए किया जाता है|कच्चे फलों से सब्जी , कढ़ी एवं आचार बनाया जाता है।

महाभारत में करील(करीर )
-----------------------

महाभारत पुस्तक ८:कर्ण पर्व के अध्याय ३० के श्लोक २४ में निम्न प्रकार उल्लेख है 

* शमी पीलु करीराणां वनेषु सुखवर्त्मसु

अपूपान सक्तु पिण्डीश च खाथन्तॊ मदितान्विताः

सन्दर्भ
-------

1. ↑  "संग्रहीत प्रति". मूल से 18 अगस्त 2016 को पुरालेखित. अभिगमन तिथि 23 जुलाई 2016.
2. ↑

बाहरी कड़ियाँ
-------------

* 
*
प्रसिद्ध रसायनज्ञ **पीईएम बर्टेलो**
बर्टलो, पी.ई.एम. (Pierre Eugène Marcellin Berthelot ; 25 अक्टूबर 1827 – 18 मार्च 1907) फ्रांस के रसायनज्ञ तथा राजनेता थे। ऊष्मारसायन के क्षेत्र में थॉमसन-बर्टेलो सिद्धान्त के लिए वे प्रसिद्ध हैं। उन्होने अकार्बनिक पदार्थों द्वारा बहुत से कार्बनिक यौगिकों का संश्लेषण किया। उनकी गणना महान रसायनज्ञों में होती है।

परिचय
-----

इनका जन्म पैरिस में एक डॉक्टर के यहाँ हुआ था। इन्होंने पहले इतिहास और दर्शन का अध्ययन किया, फिर विज्ञान की ओर इनकी रुचि बढ़ी। सन् १८५१ में अध्यापक हो गए और शोधकार्य करते रहे। सन् १८५४ में इन्होंने डॉक्टरेट की उपाधि प्राप्त की। सन् १८५९ में कार्बनिक रसायन के प्रोफेसर नियुक्त हुए और इसके छह वर्ष बाद कॉलेज ऑफ़ फ्रांस के अध्यक्ष भी हो गए। पैस्टर की मृत्यु के अनंतर ये ऐकैडमी ऑफ़ सायंसेज़ के स्थायी सचिव बने रहे।

बर्टलो ने कार्बनिक यौगिकों के संश्लेषण के संबंध में अत्यंत महत्वपूर्ण कार्य किए। इनके पहले वैज्ञानिकों की यह धारणा थी कि प्रयोगशाला में कार्बनिक यौगिकों के निर्माण बिना जैवक्रिया (vital activity) असंभव है, किंतु इन्होंने हाइड्रोकार्बन, वसा, शर्करा तथा अन्य यौगिक बनाकर यह सिद्ध कर दिया कि ये सामान्य विधियों से तैयार किए जा सकते हैं। कार्बनिक यौगिकों से संबंधित इनके अनेक शोधपत्र प्रकाशित हुए।

इन्होंने कुछ समय तक विस्फोटकों पर भी कार्य किया। सन् १८७०-७१ में ये फ्रांस की वैज्ञानिक सुरक्षा समिति के अध्यक्ष भी रहे।

इन्होंने अपने जीवन के अंतिम वर्ष रसायन शास्त्र के इतिहास लिखने में व्यतीत किए। इन्होंने कीमियागरी (alchemy) पर पाई जानेवाली प्राचीन ग्रीक तथा अरबी की पुस्तकों का अनुवाद भी कराया और उन्हें कलेक्शन ऑव एंशेंट ग्रीक केमिस्ट्स (Collection of Ancient Greek Chemists) नाम से सन् १८८७-८८ में प्रकाशित किया। इन्होंने और भी पुस्तकें लिखीं, जिनमें सायंस एट फिलॉसोफ़ी (Science et Philosophie) सन् १८८६ में तथा ला रिवोल्यूशन शिमिक लेवॉज़्ये (La Revolution Chimique Lavoisier) सन् १८९० में लिखी गईं, अत्यंत प्रसिद्ध हैं।

* *La Révolution chimique*, 1890
**मणिपुर चक्र** तंत्र और योग साधना की चक्र संकल्पना का तीसरा चक्र है। मणि का अर्थ है गहना और पुर का अर्थ है स्थान। यह नाभि के पीछे स्थित होता है। इसका आधार तत्व अग्नि होने के कारण इसे 'अग्नि' या 'सूर्य केन्द्र' भी कहते हैं।

विशेषता
-------

साधक की कुंडलीनी के मणिपुर चक्र में पहुंचने पर वह स्वाधिष्ठान चक्र के निषेधात्मक पक्षों पर विजय पा लेता है। इसके साथ ही उसे स्पष्टता, आत्मविश्वास, आनन्द, आत्म भरोसा, ज्ञान, बुद्धि और सही निर्णय लेने की योग्यता जैसे बहुमूल्य मणियों सरीखे गुण प्राप्त होते हैं।
यह चक्र स्फूर्ति का केन्द्र है। यह साधक का स्वास्थ्य सुदृढ़ और पुष्ट करने के लिए उसकी ऊर्जा नियंत्रित करता है। यह ब्रह्माण्ड से प्राण को अपनी ओर आकर्षित करता है।
यह चक्र अग्न्याशय और पाचक तंत्र की प्रक्रिया को विनियमित करता है। इस केन्द्र में अवरोध पाचन में खराबियां, परिसंचारी रोग, मधुमेह और रक्तचाप में उतार-चढ़ाव जैसी कई स्वास्थ्य समस्याओं का कारण बन सकता है।

प्रतीक
------

इस चक्र का प्रतिनिधी रंग पीला है। इसका प्रतिनिधि पशु मेढ़ा (मेष)है। इसका अनुरूप तत्त्व अग्नि है। इसका प्रतीक चिन्ह दस पंखुडिय़ों वाला कमल है। यह मानव शरीर की सभी प्रक्रियाओं का नियंत्रण और पोषण करने वाले **दस** **प्राणों** (शक्तियों) का प्रतीक है। इसका दूसरा प्रतीक नीचे की ओर शीर्ष बिन्दु वाला त्रिभुज है। यह ऊर्जा के फैलाव, उद्गम और विकास का द्योतक है। इस चक्र के देवता **ब्रह्म** या **लक्ष्मी** हैं। विष्णु उदीयमान मानव चेतना के प्रतीक हैं। लक्ष्मी भौतिक और आध्यात्मिक समृद्धि की प्रतीक हैं। इसका मंत्र है रम।

इन्हें भी देखें
---------------

1. मूलाधार चक्र
2. स्वाधिष्ठान चक्र
3. मणिपुर चक्र
4. अनाहत चक्र
5. विशुद्धि चक्र
6. आज्ञा चक्र
7. बिंदु चक्र
8. सहस्रार चक्र

संदर्भ
------

1. ↑  "मणिपुर चक्र:The System "Yoga in Daily Life"हिन्दी". मूल से 29 सितंबर 2019 को पुरालेखित. अभिगमन तिथि 15 जून 2020.
**और भी ग़म हैं ज़माने में** १९८० के दशक के आरम्भिक सालों में एक भारतीय टेलिविज़न धारावाहिक था जो दूरदर्शन पर प्रसारित किया जाता था। इसकी ३२ कड़ियाँ प्रसारित हुई जिनमें मनोरंजन और सामाजिक शिक्षा का मिश्रण हुआ करता था। हर दो सप्ताह में एक बार प्रसारित होने वाले इस धारावाहिक की हर किश्त में एक सामाजिक बुराई लेकर उसपर आधारित कहानी बनाई जाती थी। इस टी वी शृंखला का नाम कवि फ़ैज़ अहमद फ़ैज़ की प्रसिद्ध कृति 'और भी दुख हैं ज़माने में' के शीर्षक में एक शब्द बदलकर रखा गया था जिसमें शायर अपनी प्रेमिका को समझाता है कि वह उसपर पूरा ध्यान नहीं दे पा रहा क्योंकि आसपास के दुख और अन्याय को देखकर उसका मन विचलित हो उठता है।

इन्हें भी देखें
---------------

* फ़ैज़ अहमद फ़ैज़

सन्दर्भ
-------

1. ↑  Lok Sabha Debates Archived 2016-12-22 at the Wayback Machine, Parliament of India, Government of India, 1983, *... 'Aur Bhi Gham Hain Zamane Mein' which fulfil the twin objectives of education and entertainment ...*
2. ↑  Parliamentary debates: official report, Volume 120, Issues 9-13, Rajya Sabha, Parliament of India, Government of India, 1981, *... 'Aur Bhi Gam Hain Zamane Mein' a serial is telecast on fortnightly basis highlighting social problems, behaviour and attitudes ...*
**कार्बन समूह** एक आवर्त सारणी समूह के तत्व कार्बन (C), सिलिकॉन (Si), जर्मेनियम (Ge), टिन (Sn), सीसा (Pb), और फ्लेरोवीउम (FL) से मिलकर बना है।

विशिष्ट गुण
-----------

### रासायनिक

इसके रासायनिक प्रवृत्तियों के कारण समूह के अन्य तत्वो में भी इलेक्ट्रॉन विन्यास समान रूप से होता है। उदाहरण:

| अंक | तत्व | इलेक्ट्रॉन विन्यास |
| --- | --- | --- |
| ६ | कार्बन | २,४ |
| १४ | सिलिकॉन | २,८,४ |
| ३२ | जर्मेनियम | २,८,१८,४ |
| ५० | टिन | २,८,१८,३२,४ |
| ८२ | सीसा | २,८,१८,३२,१८,४ |
| ११४ | फ्लेरोवीउम | २,८,१८,३२,३२,१८,४ (अनुमानित) |

फ्लेरोवीउम का कोई योगिक नहीं है।

### भौतिक

१.कार्बन समूह का क्वथनांक भारी तत्वों के साथ कम हो जाते हैं।

२.कार्बन का m. p ३०००℃ है। जब इसे ४०००℃ से अधिक ताप पर गर्म किया जाता है,तो वाष्प के रूप में परिवर्तित हो जाता है।

३.जब इसे हवा की उपस्थीति में गर्म किया जाता है,तो CO तथा CO प्राप्त होता है।

### अपरूप

कार्बन के कई अपरूप होते है। सबसे सामान्य रूप में मिलने वाला कार्बन का अपरूप ग्रेफाइट है।

सन्दर्भ
-------

  

1. ↑  *Carbon compounds*, मूल से 12 अक्तूबर 2014 को पुरालेखित, अभिगमन तिथि January 24, 2013
2. ↑  Jackson, Mark (2001), *Periodic Table Advanced*
3. ↑  *Graphene*, मूल से 10 दिसंबर 2017 को पुरालेखित, अभिगमन तिथि January 2013 `|accessdate=` में तिथि प्राचल का मान जाँचें (मदद)
4. ↑  *Carbon:Allotropes*, मूल से 17 जनवरी 2013 को पुरालेखित, अभिगमन तिथि January 2013 `|accessdate=` में तिथि प्राचल का मान जाँचें (मदद)

बाहरी कड़ियाँ
-------------
**मन मन्दिर** 1971 में बनी हिन्दी भाषा की फिल्म है। इसका निर्देशन तापी चाणक्य द्वारा किया गया। फिल्म में वहीदा रहमान और संजीव कुमार हैं। संगीत लक्ष्मीकांत-प्यारेलाल का है।

संक्षेप
-------

बहुत कम उम्र में अनाथ हो चुके दीपक (संजीव कुमार) और उसकी बहन, लक्ष्मी, गरीबी में रहते हैं। दीपक का परिचय कृष्णा (वहीदा रहमान) से होता है और जल्द ही दोनों शादी कर लेते हैं। वह कृष्णा के भाई रामू (राकेश रोशन) के साथ रहते हैं। दीपक टैक्सी चलाता है और यह उनकी कमाई का मुख्य माध्यम है। जल्द ही कृष्णा गर्भवती हो जाती है और पूरे घर में खुशी होती है। रामू बुरी संगत में पड़ जाता है और अपने दोस्तों के लिए एक पार्टी देने के लिए कृष्णा का हार चुरा लेता है। 

एक दयालु धनी जौहरी, श्याम लाल (डेविड अब्राहम), दीपक को हार लौटा देता है। क्योंकि दीपक ने उसका नकदी से भरा सूटकेस लौटाया था। श्याम लाल अपने डॉक्टर बेटे शंकर की लक्ष्मी से शादी करना चाहते हैं। फिर दीपक का जीवन पलट जाता है क्योंकि वह पाता है कि लक्ष्मी गर्भवती है। कुछ ही समय बाद रामू एक कार से नीचे आ जाता है; उसकी पत्नी बच्चे को जन्म देती है और उसका निधन हो जाता है और लक्ष्मी नदी में डूब कर जान दे देती है।

मुख्य कलाकार
------------

* संजीव कुमार ― दीपक
* वहीदा रहमान ― कृष्णा / राधा
* राकेश रोशन ― रामू
* सुदेश कुमार ― शंकर लाल
* डेविड अब्राहम ― श्याम लाल
* महमूद ― गोरखनाथ
* जगदीश राज ― किशन
* अरुणा ईरानी ― श्यामली सिंह
* मनोरमा ― श्रीमती श्याम लाल
* मैक मोहन ― पिंटो

संगीत
-----

सभी गीत राजेन्द्र कृष्ण द्वारा लिखित; सारा संगीत लक्ष्मीकांत-प्यारेलाल द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "आ आजा आजा अभी नहीं" | किशोर कुमार, आशा भोंसले | 3:50 |
| 2. | "ऐ मेरी आँखों के पहले सपने" (I) | लता मंगेशकर, मुकेश | 4:02 |
| 3. | "ऐ मेरी आँखों के पहले सपने" (II) | मुकेश, लता मंगेशकर | 4:10 |
| 4. | "जादूगर तेरे नैना" | किशोर कुमार, लता मंगेशकर | 5:45 |
| 5. | "कहिये जी क्या लोगे" | आशा भोंसले | 5:25 |
| 6. | "मुन्ना जायेगा बाजार" | सुमन कल्याणपुर | 4:30 |

बाहरी कड़ियाँ
-------------

* *मन मन्दिर*  इंटरनेट मूवी डेटाबेस पर
|  |
| --- |
| एड्स नियंत्रण पर एक शृंखला का भाग |
| श्रेणी:भारतीय सरकारी एड्स नियंत्रण संस्थाएँ |
|  |

मणिपुर राज्य एड्स नियंत्रण समिति
--------------------------------

देश में एचआइवी संक्रमण के पहले कुछ मामलों 1986 में सूचित किये जाने के साथ ही मणिपुर राज्य सरकार भी इस समस्या को गंभीरता से लिया और महत्वपूर्ण महामारी से निपटने के उपायों की एक श्रृंखला शुरू की। 1986 में उच्च स्तरीय राष्ट्रीय एड्स समिति के गठन के साथ ही 1987 में अपनी राष्ट्रीय एड्स नियंत्रण कार्यक्रम का शुभारंभ किया था, तभी तुरंत मणिपुर मुख्यमंत्री की अध्यक्षता में राज्य एड्स नियंत्रण समिति गठित हुई।

मणिपुर राज्य एड्स नियंत्रण सोसाइटी (एमएसीएस) का गठन
---------------------------------------------------

एड्स मणिपुर में एक नया और गंभीर सार्वजनिक स्वास्थ्य आपात स्थिति के रूप में उभरा है। मणिपुर में पहली बार एचआइवी पॉजिटिव मामले फरवरी 1990 में पाय गए थे। राज्य एड्स नीति राज्य सरकार द्वारा 3 अक्टूबर 1996 को अपनायी गयी थी और यह भारत में पहली बार राज्य के एक राज्य एड्स नीति बनाई गयी थी जिसमें राज्य के नशीले पदार्थों के उपभोगताओं का विशेष रूप से उल्लेख किया गया था। मणिपुर राज्य एड्स नियंत्रण सोसाइटी (एमएसीएस) का गठन किया गया था और मार्च 1998 में पंजीकृत किया गया था और तब से सोसाइटी राज्य में एड्स नियंत्रण कार्यक्रम को लागू कर रही है।

मणिपुर राज्य में एचआइवी की स्थिति
---------------------------------

मणिपुर गर्भवती महिलाओं के बीच एचआईवी प्रसार की दर 1.4% और इसके साथ ही भारत में छह उच्च व्याप्ति वाले राज्यों में से एक है। भारत की जनसंख्या की 0.2% आबादी के साथ मणिपुर भारत के कुल एचआइवी पॉजिटिव मामलों की लगभग 8% का योगदान दिया है। अधिक से अधिक आंतरिक और पहाड़ी क्षेत्र प्रभावित कर रहे हैं और अभी उन तक यह अभियान पहुँचना बाकी है।

मणिपुर में अनाथ बच्चों की समस्या
--------------------------------

सोसायटी फॉर एचआइवी-एड्स एंड लाइफलाइन ऑपरेशन इन मणिपुर (सालोम) नामक संगठन के निदेशक पी. वनलालमुआना ने कहा कि एड्स से अनाथ होने वाले बच्चों की संख्या तेजी से बढ़ रही है, खासकर इस जिले में यह समस्या विकराल होती जा रही है। मणिपुर सरकार के वरिष्ठ अधिकारी कहते हैं कि राज्य में एड्स से अनाथ हुए बच्चों की संख्या 1400 से 1700 हो सकती है। इनमें से कई बच्चों को अपनी मां से एड्स हुआ है। राजधानी इंफाल से 65 किलोमीटर दूर इस छोटे से शहर में हाउजल की तरह करीब 500 अनाथ बच्चे हैं। मणिपुर राज्य एड्स नियंत्रण सोसाइटी को इस सन्दर्भ में भी कारगर कदम उठाने पड़ेंगे।

सन्दर्भ
-------

1. 1 2 3  "MANIPUR AIDS CONTROL SOCIETY". MANIPUR AIDS CONTROL SOCIETY. मूल से 11 मई 2012 को पुरालेखित. अभिगमन तिथि 15 जुलाई 2012.
2. ↑  "पूर्वोत्तर में एड्स ने अनाथ बच्चों की संख्या बढ़ाई". Nav Bharat Times. अभिगमन तिथि 15 जुलाई 2012.
कार्बन तंतुओं से बुना वस्त्र
**कार्बन तंतु** (carbon fibre) ५-१० माइक्रोमीटर का व्यास रखने वाले रेशे होते हैं जिनका अधिकांश भाग कार्बन परमाणुओं का बना हुआ हो। इन रेशो का निर्माण कार्बन परमाणुओं को ऐसे क्रिस्टलों में जोड़कर के होता है जो रेशे के लम्बे अक्ष से समानांतर व्यवस्थित हों। इस पंक्तियोजना से रेशे को एक बड़ा बल-घनफल अनुपात (strength-to-volume ratio) मिल जाता है और यह अपने आकार के लिए बहुत ताकत रखता है। ऐसे हज़ारों रेशों को लेकर उन्हें सूत्रों में पिरोया जा सकता है और इन सूत्रों को बुनकर कपड़े-जैसे टुकड़ों का निर्माण भी करा जा सकता है।

कार्बन तंतु अपनी उच्च सख़्ती, उच्च तनाव पुष्टि, कम भार, उच्च रासायनिक दृढ़ता (यानि अन्य रसायनों से विकृत न होना), उच्च तापमान सहनशीलता और कम तापीय प्रसार (गरम होने पर फैलना) के लिए जाने जाते हैं। इसलिए वे वांतरिक्ष (एरोस्पेस), सिविल अभियांत्रिकी, सैनिक कार्यों और रेस-इत्यादि में प्रयोग गाड़ियों व साइकलों में प्रयोग होते हैं। इनकी एक कमी यह है कि कांच तंतु और प्लास्टिक तंतु की तुलना में इन्हें बनाना अधिक महंगा होता है। इसलिए इन्हें अक्सर अन्य प्रकार के तंतुओं के साथ मिलाकर बनाया जाता है।

इन्हें भी देखें
---------------

* कांच तंतु
* कार्बन
* रेशा

सन्दर्भ
-------

1. ↑  "High Performance Carbon Fibers". *National Historic Chemical Landmarks*. American Chemical Society. मूल से 27 अप्रैल 2014 को पुरालेखित. अभिगमन तिथि April 26, 2014.
2. ↑  "Carbon Fiber Composites," Deborah Chung, Butterworth-Heinemann, 2012, ISBN 9780080500737
सदाशिव कानोजी पाटिल (एस. के. पाटिल (1898 - 1981) : एक अनुभवी स्वतंत्रता सेनानी, वे एक योग्य पत्रकार, विद्वान और वक्ता थे। वे तीन बार बॉम्बे के मेयर चुने गए और उन्हें "बॉम्बे के बेताज बादशाह" के रूप में जाना जाता है। स्वतंत्रता के बाद उन्होंने पहली, दूसरी, तीसरी, चौथी लोकसभा के सदस्य तथा देश के 7वें रेलमंत्री के रूप में कार्य किया।

स्वतंत्रता सेनानी

जीवन परिचय
----------

एस. के. पाटिल का जन्म, 14 अगस्त 1898 में सिंधुदुर्ग ज़िले के जराप गांव में हुआ था। उनके पिता कोल्हापुर राज्य में एक पुलिस अधिकारी थे। उन्होंने पूना में कानून का अध्ययन किया,

जब महात्मा गाँधी ने अपना प्रसिद्ध असहयोग आन्दोलन प्रारम्भ किया तो उस समय वर्ष 1920 में एस. के. पाटिल ने 'सेंट जेवियर कॉलेज' छोड़ दिया। बाद के समय में जब महात्मा गाँधी ने आन्दोलन वापस लिया, तब एस. के. पाटिल ने 1921 में 23 साल की उम्र में बैरिस्टर वेलिंगकर के चैंबर्स में शामिल होने के लिए बॉम्बे चले गए।

उन्होंने 1929 में अपना स्वयं का कानून अभ्यास शुरू किया और मुख्य रूप से स्मॉल कॉज कोर्ट और सिटी सिविल कोर्ट, और बॉम्बे हाई कोर्ट के अपीलीय पक्ष पर कुछ सिविल अपील मामलों में अभ्यास किया।

1940 के दशक के मध्य में अपने सक्रिय अभ्यास के अंत तक, उन्हें उच्च न्यायालय के समक्ष प्रथम अपील में एक सशक्त प्लीडर के रूप में जाना जाने लगा। उन्हें अक्सर बॉम्बे राज्य के विभिन्न जिला न्यायालयों में पेश होने के लिए कहा जाता था।

राजनैतिक सफर
------------

1946 में उन्हें बॉम्बे राज्य से भारत की संविधान सभा के लिए मनोनीत किए गए। स्वतंत्रता के बाद 1952, 1957, 1962 के संसदीय चुनावों में, मुम्बई-(साउथ) संसदीय सीट से कांग्रेस प्रत्याशी के रूप चार बार लोकसभा के सदस्य चुने गए।

दूसरी बार चुनाव जीतने के बाद वह नेहरू मंत्रिमंडल में *नागरिक उड्डयन मंत्री* बने और तीसरी बार चुनाव जीतने के बाद, वह लाल बहादुर शास्त्री तथा इंदिरा गांधी के नेतृत्व वाली केंद्र सरकार में (9 जून 1964 से 12 मार्च 1967) उन्होंने रेलमंत्री के रूप कार्य किया।

वह 1967 में चौथी लोकसभा के लिए मुंबई-(दक्षिण) (लोकसभा निर्वाचन क्षेत्र) में जॉर्ज फर्नांडीस से हार गए थे। इसके बाद उन्होंने 1969 में गुजरात के बनासकांठा संसदीय सीट से उपचुनाव लड़ा और जीत कर फिर से चौथी लोकसभा में शामिल हो गए।

1969 में, कांग्रेस पार्टी में विभाजन के दौरान, वह मोरारजी देसाई और के. कामराज के साथ कांग्रेस (ओ) गुट के प्रमुख नेता बन गए। उन्होंने 1971 में बनासकांठा लोकसभा सीट से कांग्रेस (ओ) के टिकट पर चुनाव लड़ा, लेकिन कांग्रेस (आर) के उम्मीदवार से हार गए।

चुनाव में हार के बाद वह सक्रिय राजनीति से दूर होने लगे, 24 मई 1981 को उनका निधन हो गया।
**एस. पॉल** (19 अगस्त,1929 – 17 अगस्त, 2017) एक भारतीय संपादक, फोटोग्राफर और क्यूरेटर थे। उन्होंने बेहतरीन तस्वीरें खींची, प्रकृति के अद्भुद नजारे से लेकर मानवीय व्यवहार के विभिन्न रूपों को अपने कैमरे में बेहद बारीकी के साथ कैद किया। वे पॉल साब के नाम से पहचाने जाते थे और जाने माने फोटोग्राफर रघु राय के अग्रज थे। उनका जन्म 19 अगस्त 1929 में झांग, पाकिस्तान में हुआ। बंटवारे के बाद उनका परिवार पाकिस्तान के लाहौर से निकलकर हिंदुस्तान के शिमला में रहने लगा। वे वर्ष 1960-1989 के मध्य द इंडियन एक्सप्रेस समाचार पत्र में कार्यरत थे। फोटोग्राफी के लिए मिलने वाले कई पुरस्कार इनके नाम हैं।

पॉल साहब की फोटोग्राफी 1953 से शुरू हुई। तब वो अपने परिवार के साथ शिमला में रहते थे। तब वे शर्मपाल थे, किन्तु आगे चलकर उन्होने पहले एस॰ पाल और फिर एस॰ पॉल के नाम से अपनी पहचान बनाई। फोटोग्राफी के क्षेत्र में प्रवेश के पूर्व वे हिमाचल सरकार में एक सरकारी मुलाजिम थे।  वे 1971 में निकॉन इंटरनेशनल फोटो प्रतियोगिता जीतने वाले पहले भारतीय थे। इसके अलावा, वे 1967 में ब्रिटिश जर्नल ऑफ फ़ोटोग्राफ़ी के प्रोफाइल होने वाले पहले भारतीय थे।

सन्दर्भ
-------

1. ↑  दैनिक जागरण, एस पॉल को उनके कैमरे के साथ दी गयी अंतिम विदाई
2. ↑  आजतक, सरकारी नौकरी छोड़ फोटोग्राफर बने थे एस पॉल, नहीं ली थी ट्रेनिंग Archived 2017-08-20 at the Wayback Machine
3. ↑  gs,वयोवृद्ध फोटोग्राफर एस पॉल का निधन[*मृत कड़ियाँ*]
**ऐडम मलिक** (इण्डोनेशियाई: *Adam Malik*) (22 जुलाई 1917 - 5 सितम्बर 1984) इंडोनेशिया के एक वरिष्ठ राजनेता और इंडोनेशियाई पत्रकारिता के अग्रदूतों में से एक थे। वे अपने जीवन में इंडोनेशिया के व्यापार मंत्री, विदेश मंत्री और बाद में उप-राष्ट्रपति रहे। वे संयुक्त राष्ट्र की महासभा के 26वें अध्यक्ष रहे।

प्रारंभिक जीवन
--------------

वह बातुबारा कबीले के एक बाटक मुस्लिम परिवार से हैं।

उन्होंने औपचारिक रूप से केवल प्राथमिक शिक्षा ग्रहण की थी। उन्होंने अपने राजनैतिक जीवन की शुरुवात सुमात्रा के युवा संगठन पार्तिन्दो से की और 1934 में उसके क्षेत्रीय अध्यक्ष बने। उन्होंने 1946 में पर्ताई रक्यात और पर्ताई मुरबा की स्थापना की।

कैरियर
------

गृहनगर छोड़ने के बाद मलिक ने एक पत्रकार के रूप में एक नौकरी की। मलिक ने इंडोनेशिया की स्वतंत्रता के लिए हुई प्रमुख घटनाओं में एक महत्वपूर्ण भूमिका निभाई। वे नवंबर 1959 से 1963 तक इंडोनेशिया के सोवियत संघ और पोलैंड को राजदूत रहे। वो इंडोनेशिया के व्यापार मंत्री रहे। उन्हें मार्च 1966 में इंडोनेशिया का उप-प्रधानमंत्री एवं विदेश मंत्री बनाया गया। वो दक्षिण पूर्वी एशियाई राष्ट्रों के संगठन को जन्म देने वाले 8 अगस्त 1967 की बैंगकॉक घोषणा पर हस्ताक्षर करने वाले पाँच विदेश मंत्रियों में से एक थे। वे 1971 से 1972 तक संयुक्त राष्ट्र की महासभा के 26वें अध्यक्ष रहे। वे 29 मार्च 1978 से 1983 तक इंडोनेशिया के तीसरे उप-राष्ट्रपति रहे।

सन्दर्भ
-------

1. ↑  नैप p. 92
2. ↑  निकिता कुरुशेव, सर्गेई कुरुशेव, जॉर्ज श्रीवर, स्टीफ़न शेनफील्ड (2007). *Memoirs of Nikita Khrushchev: Statesman, 1953-1964*. पॅन स्टेट प्रेस. पृ॰ 807. आई॰ऍस॰बी॰ऍन॰ 9780271029351. अभिगमन तिथि 22 दिसम्बर 2011.सीएस1 रखरखाव: एक से अधिक नाम: authors list (link)
3. ↑  क्राउच, p. 64
4. ↑  क्राउच p. 330-331
5. ↑  ASEAN (1978). *10 years ASEAN*. ASEAN. पृ॰ 8. अभिगमन तिथि 18 दिसम्बर 2011.
6. ↑  "Adam Malik (Indonesia) Elected President of Twenty-Sixth Session of the General Assembly". un.org. मूल से 6 अगस्त 2011 को पुरालेखित. अभिगमन तिथि 17 दिसम्बर 2011.
7. ↑  नैप p. 92

स्रोत
-----

* हैरल्ड क्राउच (2007). *The Army and Politics in Indonesia*. ईक्विनौक्स प्रकाशन. आई॰ऍस॰बी॰ऍन॰ 9789793780504.
* रत्नोवती अब्दुलग़नी नैप (2007). *Soeharto: the life and legacy of Indonesia's second president : an authorised biography*. मार्शल कैवेंडिश. आई॰ऍस॰बी॰ऍन॰ 9789812613400. अभिगमन तिथि 18 दिसम्बर 2011.
**मर्वत एम. तलवावी** ( जन्म 1937)  एक मिस्र के राजनयिक और राजनीतिज्ञ हैं । 

मर्वत तलावी ने काहिरा में अमेरिकी विश्वविद्यालय से राजनीति विज्ञान और व्यवसाय प्रशासन में बीए किया है। उन्होंने जिनेवा , स्विट्जरलैंड में ग्रेजुएट इंस्टीट्यूट ऑफ इंटरनेशनल स्टडीज में पढ़ाई भी पूरी की। 1963 में, वह मिस्र के विदेश मंत्रालय में शामिल हो गईं। 

1985 से 1988 तक, सुश्री तलावी संयुक्त राष्ट्र के अंतर्राष्ट्रीय अनुसंधान और प्रशिक्षण संस्थान में महिलाओं की उन्नति की उप निदेशक थीं। इसके बाद, वह 1991 तक ऑस्ट्रिया के वियना में मिस्र की राजदूत थीं। 1991 से 1993 तक, वह सहायक विदेश मंत्री थीं। 1993 से 1997 तक, उन्होंने जापान में मिस्र के राजदूत के रूप में कार्य किया। सुश्री तलावी ने 1997 से 1999 तक मिस्र के बीमा और सामाजिक मामलों के मंत्री का पद संभाला। 

22 नवंबर 2000 को, मर्वत तलावी को संयुक्त राष्ट्र का अवर-महासचिव और संयुक्त राष्ट्र आर्थिक और सामाजिक आयोग का कार्यकारी सचिव (एशिया) चुना गया।  2007 में, वह कतर से बदर अल-दफा द्वारा सफल हुई थी। 

टलावॉ सोविरिस फाउंडेशन फॉर सोशल डेवलपमेंट के बोर्ड सदस्य हैं और 2011 में स्थापित उदारवादी लिबरल सोशल सोशल डेमोक्रेटिक पार्टी के एक कार्यकारी सदस्य हैं।

सम्मान
------

* राइजिंग सन, गोल्ड एंड सिल्वर स्टार का क्रम (2017)

संदर्भ
------

1. ↑  Mervat Tallawy's Biography Error in Webarchive template: Empty url. on Whoswhoarabwomen.com.
2. ↑  मर्वत की जीवनी एम। तलवावी Archived 2005-02-05 at the Wayback Machine , UN.org।
3. ↑  कार्यालय के कार्यकारी सचिव Archived 2011-07-28 at the Wayback Machine , संयुक्त राष्ट्र आर्थिक और सामाजिक आयोग पश्चिमी एशिया के लिए - ESCWA (ESCWA)।
4. ↑  Presentation of the Board of Egyptian SDP Archived 2011-06-20 at the Wayback Machine (in Arabic), EgySDP.com.
**मालती राव**  अंग्रेज़ी भाषा के विख्यात साहित्यकार हैं। इनके द्वारा रचित एक उपन्यास **डिसऑर्डरली वुमेन**  के लिये उन्हें सन् 2007 में साहित्य अकादमी पुरस्कार से सम्मानित किया गया।

प्रारंभिक जीवन और पृष्ठभूमि
---------------------------

मलाथी राव का जन्म अप्रैल 1930 में बैंगलोर के कर्नाटक शहर में हुआ। वह चेन्नागिरी पद्मनाभ राव और श्रीमती पद्मावती कि पुत्री हैं। वह पांच बहनों में सबसे बड़ी हैं। उनके एक बड़ा भाई और दो छोटे भाई हैं। राव एक युवा लड़की के रूप में, जेन ऑस्टेन, ब्रेस्टे बहनों और लुइसा मे अलकॉट के कार्यों से प्रेरित थे। लेखन कि लिए उनका हमेशा झुकाव था इसलिए बैंगलोर और मैसूर विश्वविद्यालयों में अंग्रेजी साहित्य का अनुसरण किया। उन्होंने अपने समय की नई पीढ़ी को एक उच्च शिक्षित स्वतंत्र कामकाजी महिला के रूप में चित्रित किया। वह विजया कॉलेज, बैंगलोर में एक अंग्रेजी व्याख्याता थीं उसी समय प्रो वी टी श्रीनिवासन उस कॉलेज में प्रिंसिपल और विभागाध्यक्ष थे। राव ने अपने शिक्षण कार्यकाल का एक बड़ा हिस्सा दिल्ली में बिताया। उन्होंने मिरांडा हाउस, दिल्ली विश्वविद्यालय में अंग्रेजी साहित्य पढ़ाया। अपने साथियों और छात्रों के बीच बहुत सम्मान और प्यार पाया, नब्बे के दशक के मध्य तक दिल्ली उनका घर था जब तक कि वे बैंगलोर वापस नहीं चले गए। एक बार बैंगलोर पहुचने पर उन्होंने अपना ध्यान लेखन पर केंद्रित किया।

राव को घूमना बहुत पसंद है, और उन्होंने पूरी दुनिया की यात्रा की। वह वर्तमान में बैंगलोर में रहती है।

साहित्यिक रचना
--------------

मालती राव ने अब तक तीन उपन्यास, तीन लघु कथाओं के संग्रह और कई अखबारों के लिए लेख लिखे हैं।  "द ब्रिज," "एंड इन बनारस फ्लौस द गंगा ," और "कम फॉर ए कॉफ़ी ... प्लीज ," उनके प्रसिद्ध कार्यों में से हैं।

वह 2007 में प्रकाशित अपने उपन्यास डिसॉर्डरली वीमेन (अव्यवस्थित महिलाएँ) के लिए प्रमुखता से उभरीं। उन्होंने अपना साहित्य अकादमी पुरस्कार माननीय भारत के राष्ट्रपति से प्राप्त किया। अव्यवस्थित महिलाएँ भारत में चार ब्राह्मण महिलाओं (स्वतंत्रता-पूर्व) की कहानी है, जो समाज द्वारा अपने आसपास बनी बाधाओं को तोड़ने के लिए संघर्ष करती हैं।

राव के अगले उपन्यास का बेसब्री से इंतजार है और इसके 2013 में प्रकाशित होने की उम्मीद है। वर्तमान में इसका नाम *इन्कुइसिशन* है।

प्रकाशन
-------

* द ब्रिज (उपन्यास), चाणक्य प्रकाशन (दिल्ली, भारत), 1990
* डिसॉर्डरली वीमेन (उपन्यास), ड्रोनक्विल पब्लिशर्स (बैंगलोर, भारत), 2005
* छोटी कहानियों के तीन संग्रह
* इन्कुइसिशन (आगामी उपन्यास)

पुरस्कार
--------

* 2007 में साहित्य अकादमी पुरस्कार

सन्दर्भ
-------

1. ↑  "संग्रहीत प्रति". मूल से 6 जून 2011 को पुरालेखित. अभिगमन तिथि 15 मार्च 2020.
2. ↑  "अकादमी पुरस्कार". साहित्य अकादमी. मूल से 15 सितंबर 2016 को पुरालेखित. अभिगमन तिथि 11 सितंबर 2016.
3. 1 2  "संग्रहीत प्रति". मूल से 5 नवंबर 2012 को पुरालेखित. अभिगमन तिथि 15 मार्च 2020.
4. ↑  "संग्रहीत प्रति". मूल से 23 जनवरी 2013 को पुरालेखित. अभिगमन तिथि 15 मार्च 2020.
5. ↑  "संग्रहीत प्रति". मूल से 6 जून 2011 को पुरालेखित. अभिगमन तिथि 15 मार्च 2020.
6. ↑
बारबरी कपोतक
**कपोतक** (डव, डौकी, Dove) एक पक्षी है, जो कबूतरों (कोलंबिडी गण, Order columbidae) का निकट संबंधी है। यह पँड़की, फाखता, पंडुक और सिरोटी के नाम से भी प्रसिद्ध है एवं बुंदेलखंड में इसे डौकी अथवा डिउकी भी कहा जाता है। 

कपोतक ,डौकी 12 इंच तक लंबे, भोले भाले पक्षी होते हैं। इनकी प्रकृति, स्वभाव तथा अन्य बातें कपोतों से मिलती जुलती होती हैं। कपोत (कबूतर) की तरह ये भी अनाज और बीज आदि से अपना पेट भरते हैं और इन्हीं की भाँति इनका अंडा देने का समय भी साल में दो बार आता है। तब मादा अपने मचान-नुमा, तितरे बितरे घोंसले में दो सफ़ेद अंडे देती है।

जातियाँ
-------

वैसे तो इसकी कई जातियाँ सारे संसार में फैली हुई हैं, परंतु उनमें निम्नलिखित विशेष प्रसिद्ध हैं :

1. धवर (रिंग डव, Ring Dove)-यह कद में सब कपोतकों से बड़ा और राख के रंग का होता है जिसके गले में काला कंठा सा रहता है।

2. काल्हक (टर्टल डव, Turtle Dove)-यह धवर से कुछ छोटा और भूरे रंग का होता है। इसके ऊपरी भाग पर काली चित्तियाँ और चिह्न पड़े रहते हैं।

3. चितरोखा (स्पॉटेड डव, Spotted Dove)-यह काल्हक से कुछ छोटा, परंतु सबसे सुंदर होता है। इसके अगले ऊपरी काले भाग में सफेद बिंदियाँ और पिछले भूरे भाग में कत्थई चित्तियाँ पड़ी रहती हैं।

4. टूटरूँ (ब्राउन डव, Stock Dove)-यह उपर्युक्त तीनों कपोतकों से छोटा होता है। इसका ऊपरी भाग भूरा और छाती से नीचे का भाग सफेद रहता है। गले पर काली पट्टी रहती है जिसपर सफेद बिंदियाँ रहती हैं।

5. ईंटकोहरी (रेड टर्टल डव, Red Turtle Dove)-इसका रंग ईंट जैसा और कद सबसे छोटा होता है। पूँछ के नीचे का भाग सफेद और गले में काला कंठा रहता है।

6. स्टॉक डव (Stock Dove)-यह धवर से कुछ छोटा होता है, परंतु रंग उससे कुछ गाढ़ा होता है। इसके गले में धवर की तरह कंठा नहीं रहता। इसकी मादा पेड़ों के कोटरों में अंडे देती है।

7. कॉलर्ड (Collared) या बारबरी डव (Barbary Dove)-यह उत्तरी अमरीका का प्रसिद्ध कपोतक है जिसके शरीर का रंग चंदन के समान और गले में काला कंठा रहता है।

8. शैल कपोतक (रॉक डव, Rock Dove)-इनसे हमारे पालतू कबूतर उत्पन्न किए गए हैं।

9. विपाली कपोतक (मोर्निंग डव, Mourning Dove) - यह छोटे कद का होता है।

क़पॊतर क़ॊ राज़स्थानी मे डेख़ड़ भी क़हते है॓ 
*== इन्हें भी देखें ==*

* कबूतर
**कार्तिक कृष्ण त्रयोदशी**  भारतीय पंचांग  के अनुसार आठवें माह की अट्ठाइसवी तिथि है, वर्षान्त में अभी १२२ तिथियाँ अवशिष्ट हैं।

पर्व एवं उत्सव
--------------

पूर्णिमान्त वर्षपद अनुसार कार्तिक कृष्ण त्रयोदशी को धन-त्रयोदशी (धन तेरस) का पर्व मनाया जाता है। यह पञ्च दिवसीय पर्व दीपावली का प्रथम दिन होता है। इस दिन भगवान धन्वन्तरि की पूजा की जाती है। चिकित्सकों और वैद्यों के लिये यह एक महत्वपूर्ण दिवस है। इसी दिन "राष्ट्रीय आयुर्वेदिक दिवस" के रूप में मनाया जाता है। दीपावली के लिये दीये, सोने-चाँदी के सिक्के, लक्ष्मी-गणेश की मूर्ति को मोल-लिया/कीना जाता है।

प्रमुख घटनाएँ
-------------

जन्म
----

निधन
----

इन्हें भी देखें
---------------

* हिन्दू काल गणना
* तिथियाँ
* हिन्दू पंचांग
* विक्रम संवत

बाह्य कड़ीयाँ
-------------

* हिन्दू पंचांग १००० वर्षों के लिए (सन १५८३ से २५८२ तक)
* आनलाइन पंचाग
* विश्व के सभी नगरों के लिये मायपंचांग डोट कोम
* विष्णु पुराण भाग एक, अध्याय तॄतीय का काल-गणना अनुभाग
* सॄष्टिकर्ता ब्रह्मा का एक ब्रह्माण्डीय दिवस
* **महायुग**

सन्दर्भ
-------

1. ↑  "संग्रहीत प्रति". मूल से 1 फ़रवरी 2016 को पुरालेखित. अभिगमन तिथि 13 अक्तूबर 2016.
भू-स्थिर, **जीपीएस**, **ग्लोनास**, **गैलीलियो**, **कम्पास (मीओ)**, अंतरराष्ट्रीय अंतरिक्ष स्टेशन, हबल अंतरिक्ष दूरदर्शी और इरीडियम नक्षत्र के कक्षाओं की, पृथ्वी और वैन एलेन विकिरण पट्टी के पैमाने पर तुलना। चंद्रमा की कक्षा भू-स्थिर कक्षा से 9 गुना ज्यादा है।
 (विषय के बारे में ज्यादा जानकारी के लिये चित्र, में किसी शब्द के उपर माउस घुमाएँ।)

**कब्र की कक्षा**, जिसे कबाड़ कक्षा या निपटान कक्षा भी कहा जाता है, एक कक्षा है जो सामान्य परिचालन कक्षाओं से दूर है। भूसमकालिक कक्षा के ऊपर एक सुपरसिन्क्रोनस कक्षा है जो एक महत्वपूर्ण प्रकार की कब्र कक्षा ही है। सैटेलाइट अंतरिक्ष यान के साथ टकराने और अंतरिक्ष मलबे को उत्पन्न करने की संभावना को कम करने के लिए आमतौर पर अपने परिचालन जीवन के अंत में ऐसी कक्षाओं में चले जाते हैं।

अवलोकन
------

जब एक डी-ऑर्बिट पैंतरेबाज़ी करने के लिए आवश्यक वेग में परिवर्तन का उपयोग किया जाता है तो एक कब्र कक्षा का उपयोग किया जाता है। एक भूस्थिर उपग्रह की डी-ऑर्बिट पैंतरेबाज़ी के लिए लगभग 1,500 मीटर प्रति सेकंड (4,900 फुट/सेकंड) के डेल्टा-v की आवश्यकता होती है, जबकि इसे एक कब्र की कक्षा में फिर से परिक्रमा के लिए केवल 11 मीटर प्रति सेकंड (36 फुट/सेकंड)।

सन्दर्भ
-------

1. ↑  "Method for re-orbiting a dual-mode propulsion geostationary spacecraft – Patent # 5651515 – PatentGenius". मूल से 10 नवंबर 2013 को पुरालेखित. अभिगमन तिथि 15 दिसंबर 2019.

1. ↑  कक्षीय अवधि व वेग की निम्न सूत्रों की मदद से गणना की जाती है 4π²*R*³ = *T*²*GM* और *V*²*R* = *GM*, जहाँ *R* = कक्षा की त्रिज्या मीटर में है, *T* = सेकेन्डों में कक्षीय अवधि, *V* = कक्षीय वेग मी/से में, *G* = गुरुत्व बल ≈ 6.673×10-11 Nm²/kg², *M* = धरती का द्रव्यमान ≈ 5.98×1024 kg.
2. ↑  
लगभग 8.6 गुणा (त्रिज्या और लंबाई में) जब चंद्रमा धरती के सबसे नजदीक होता है (363 104 किमी ÷ 42 164 किमी) से लकर 9.6 गुणा जब ये अधिकतम दूरी पर होता है (405 696 किमी ÷ 42 164 किमी)।
निर्देशांक: 27°34′N 80°41′E﻿ / ﻿27.57°N 80.68°E﻿ / 27.57; 80.68
कमलापुर उत्तर प्रदेश राज्य, भारत के सीतापुर जिले में सिधौली तहसील में एक छोटा गांव / गांव है। यह महोली पंचायत के अंतर्गत आता है। यह लखनऊ डिवीजन से संबंधित है। यह जिला मुख्यालय सीतापुर से दक्षिण की ओर 25 किलोमीटर स्थित है। राज्य की राजधानी लखनऊ से 58 किमी है कमलापुर पिन कोड 261302 है और डाक घर का कार्यालय कमलापुर (सीतापुर) है। कमलापुर कसमंडा उत्तर की ओर, गोंदलामा तहसील पश्चिम की तरफ, निंदौर तहसील की ओर पूर्व, भारत तहसील पश्चिम की ओर है। संडीला, लखनऊ, सीतापुर, लहरपुर शहरों के पास कमलापुर तक हैं।

कमलापुर के बारे
---------------

1800 के अंत में, कसमंडा के राजा ने कसमंडा से कमलापुर तक उनके घर स्थानांतरित कर दिया। उन्होंने श्री कृष्ण भगवान, शिव जी और कुलदेवी, खस्ती देवी को समर्पित अनेक मंदिर बनाये। उन्होंने एक संस्कृत महा विद्यालय भी स्थापित किया। अगले राजा ने राजा सूरज बख्श सिंह इंटर कॉलेज शुरू किया और विशाल मित्रा भवन पैलेस का निर्माण किया। उन्होंने सती माता को समर्पित एक बजर और मेला भी शुरू किया। यहां पर निकट श्री नागेश्वरनाथ धाम पतारा खुर्द में स्थित भगवान शिव जी का प्राचीन शिव मन्दिर है!
**कार्यप्रवाह** एक प्रबंधन प्रणाली प्रक्रिया है, जो सामग्री को परिवर्तित करने, सेवाएं प्रदान करने, या प्रक्रिया की जानकारी देने के लिए संसाधनों के व्यवस्थित रुप से संगठित प्रक्रियाओं के द्वारा सक्षम कराया जाता है  इसे संचालन के अनुक्रम के रूप में, किसी व्यक्ति या समूह के काम के रूप में,  कर्मचारियों के संगठन के काम के रुप में, या एक या एक से अधिक सरल या जटिल क्रियाविधि को दर्शाने के लिए प्रयोग किया जा सकता है। 

संक्षेप में या उच्च-स्तरीय परिप्रेक्ष्य से कहा जाए तो, कार्यप्रवाह को वास्तविक कार्य का एक दृश्य या चित्रण माना जा सकता है।  वर्णित प्रवाह एक दस्तावेज़, सेवा, या उत्पाद को संदर्भित कर सकता है जिसे एक चरण से दूसरे चरण में स्थानांतरित किया जा रहा है। 

कार्यप्रवाह को संगठन की संरचना के अन्य भागों जैसे सूचना प्रौद्योगिकी, टीम, परियोजनाओं और पदानुक्रमों के साथ संयोजित करने के लिए एक मौलिक भवन खंड के रूप में देखा जा सकता है।

ऐतिहासिक विकास
--------------

1. ↑  webmaster@ftb.ca.gov (27 October 2009). "Business Process Management Center of Excellence Glossary" (PDF). मूल से 17 नवंबर 2015 को पुरालेखित (PDF). अभिगमन तिथि 31 March 2015.
2. ↑  See e.g. ISO 12052:2006, ISO.org Archived 2008-08-07 at the Wayback Machine
3. ↑  See e.g. ISO/TR 16044:2004, ISO.org Archived 2008-08-07 at the Wayback Machine
4. ↑  "Work Flow Automation". मूल से 2013-09-07 को पुरालेखित. अभिगमन तिथि 31 March 2015.
**मिसावो ओकावा** का जन्म ५ मार्च १८९८ ओसाका, जापान मे हुआ था और इनका निधन १ अप्रैल २०१५ मे हुआ। यह पुरा ११७ साल और २७ दिन तक जिवित रही। इनको दुनिया सबसे पुराना में जीवित महीला व्यक्ति के नाम से जाना जाता है। इनके पती का नाम युकिओ था इनका जीवनकाल १९१९ से १९३१ तक ही था। इनके बच्चे 3 (2 जीवित) और रिश्तेदारों मे 4 पोते है।

ओकावा का नाम जापानी व्यक्ति के सबसे सबसे पुराने नाम से सत्यापित है, ये सबसे पुरानी महीला व्यक्ति एशिया में पैदा हुइ थी और पांचवें सबसे पुराने सत्यापित महीला व्यक्ति कभी दर्जा भी प्राप्त की है। ओकावा जब ११५ साल ३० दिन की हुई थी तभी इनका नाम दुनिया की सबसे अधिक उम्र की महीला व्यक्ति के नाम से सत्यापित हो चुका था और ११७ साल की उम्र मे और पांचवें सत्यापित व्यक्ति तक पहुंच गयी और ११७ तक दसवें सत्यापित महिला व्यक्ति के नाम से सत्यापित थी।

जीवनी
-----

ओकावा का जन्म ५ मार्च १८९८ के तेनमा जिले के ओसाका में हुआ था यह एक ड्रेपर की चौथी पैदा हुई थी। १९९७ से, वह ओसाका में एक नर्सिंग होम में रहते थे। उन्होंने १९९१ में शादी की थी और युकिओ ओकावा तीन बच्चों (दो बेटे और एक बेटी), जिनमें से उसके बेटे हिरोशी और बेटी शीजूयो उसकी बेटी थी। उसका पति ३६. उम्र मे वह चार पोते और छह महान पोते का पिता बना था पर २० जून १९३१ को मृत्यु हो गई। जब वह एक व्हीलचेयर का उपयोग शुरू किया जब तक वह ११० था, वह चलने में सक्षम था रोकें गिर जाता था। हालांकि वह खुद उसे व्हीलचेयर का उपयोग करने में वृद्धि कर सकता है। 

ओसाका, जापान में उसे नर्सिंग होम निवास में उसका ०६:५८ मे निधन हो गया। ११५ वर्षीय जापानी महिला कोतो उकबो की मौत हुई थी। उसके के बाद से दुनिया के सबसे पुराने जीवित औरत यही थी जनवरी २०१३ से २७ फरवरी २०१३ को, कुछ ही दिनों में उसे ११५ वें जन्मदिन से पहले, वह आधिकारिक तौर पर गिनीज वर्ल्ड द्वारा मान्यता दी गई थी दुनिया में सबसे पुराना जीवित महिला के रूप में रिकॉर्ड्स और ओसाका में उसे नर्सिंग होम में एक प्रमाण पत्र के साथ प्रस्तुत किया गया था। 

ओकावा कही कि सुशी और नींद कारण थे कि वह क्यों इतने लंबे समय तक रहते थे।उसकी ११७ वें जन्मदिन पर उन्होंने कहा कि उसके जीवन छोटा लग रहा था। जब उसकी लंबी उम्र का राज के बारे में पूछा, उसने कहा, मजाक, "मैं भी इस बारे में आश्चर्य है।"

अच्छे स्वास्थ का रहस्य
----------------------

श्रीमती ओकावा तीन बड़े भोजन एक दिन खाती है और यकीन है कि वह आठ घंटे एक रात सोती है बनाता है,' तोमोहिरो ओकाडा, कोरीयन सेवानिवृत्ति घर जहां वह जीवन के सिर, हाल ही में पता चला।" उन्होंने कहा: 'वह जोर देकर कहते हैं कि उसके पसंदीदा भोजन सुशी, विशेष रूप से सिरका-उबले हुए चावल पर प्रकार की समुद्री मछली है, और वह इसे कम से कम एक बार हर महीने है। ' "नर्सिंग होम में कर्मचारियों के अनुसार, वह हाल के महीनों में धीमा है और परेशानी की सुनवाई हो रही है, लेकिन अन्यथा स्वास्थ्य अच्छा है।"

बाहरी कड़ियाँ ==
----------------
१००९ में कार्ल युंग
**कार्ल गुस्टाफ युंग** (जर्मन : (ˈkarl ˈɡʊstaf ˈjʊŋ); 26 जुलाई 1875 – 6 जून 1961) स्विटजरलैण्ड के मनोवैज्ञानिक तथा मनश्चिकित्सक थे। उन्होने वैश्लेषिक मनोविज्ञान (analytical psychology) की नींव डाली।

परिचय
-----

मनोविश्लेषण सिद्धान्त संप्रदाय के संस्थापक फ्राइड, एडलर और युंग ये तीनों ही माने जाते हैं। युंग, फ्राइड के सहयोगी एवं शिष्य थे। फ्राइड के बाद मनोविश्लेषण संप्रदाय के कार्य को सबसे अधिक युंग ने ही आगे बढ़ाया।

कार्ल गस्टेव युंग का जन्म स्विट्जरलैण्ड के कैस्विल नगर में 26 जुलाई 1875 को हुआ। इनके पिता पादरी थे। इस कारण युंग के प्रारम्भिक जीवन पर दर्शन और धर्म का पर्याप्त प्रभाव पड़ा। उन्होंने चिकित्साशास्त्र में उपाधि प्राप्त की। 1907 में वे फ्राइड के सम्पर्क में आये।

फ्राइड, युंग और एडलर ने मिलकर मनोविश्लेषण संप्रदाय की स्थापना की और इसके विकास के लिए तीनों साथ-साथ कार्य करने लगे। परन्तु कालान्तर में युंग ने 1912 में फ्राइड का साथ छोड़ दिया। फ्राइड से अलग होने का कारण यह था कि फ्राइड हर क्षेत्र में काम (Sex) तथा लिबिडो (Libido) पर अधिक बल देता था। युंग ने स्वीकार किया कि व्यक्ति के जीवन में काम या लिबिडो का महत्त्वपूर्ण स्थान है परन्तु इसे इतना अधिक महत्व नहीं देना चाहिए जितना फ्राइड ने दिया।

1913 में उसने नये संप्रदाय की स्थापना की। इस संप्रदाय को ‘विश्लेषी मनोविज्ञान’ (एनालिटिकल साइक्लोजी) के नाम से जाना गया। युंग ने कई देशों के साथ भारत की भी यात्रा की और ये भारतीय संस्कृति तथा इसके दर्शन से बहुत प्रभावित हुए।

युंग ने व्यक्तित्व संरचना में अहम् तथा स्व (Ego and Self), व्यक्तिगत अचेतन (Personal unconciousness) एवं सामूहिक अचेतन (Collective unconscious), मुखौटा (Persona), एनिमा या अन्तःनारी (Anima), एनिमस या अन्तःनर (Animus), छाया (Shadow) सम्बन्धी संकल्पनाओं को प्रस्तुत किया। लिबिडो या काम-वासना पर भी उसने अपने विचारों को प्रस्तुत किया।

इन्हें भी देखें
---------------

* व्यक्तित्व का वर्गीकरण
* वैश्लेषिक मनोविज्ञान

बाहरी कड़ियाँ
-------------

* कार्ल गुस्ताव जुंग[*मृत कड़ियाँ*] (संचिका)
अमेरिका में स्थिति
**मिसिसिप्पी** (अंग्रेज़ी: Mississippi) संयुक्त राज्य अमेरिका के दक्षिणी क्षेत्र में एक राज्य है। इसकी पश्चिमी सीमा मिसिसिपी नदी द्वारा बनाई गई है। मिसिसिपी उत्तर में टेनेसी, पूर्व में अलबामा, दक्षिण में लूइसियाना और पश्चिम में, मिसिसिपी नदी के पार, लुइसियाना और अर्कांसस से अपनी सीमा रखता है। इसकी दक्षिणी सीमा का छोटा हिस्सा मैक्सिको की खाड़ी से भी लगता है।

1699 में फ्रेंच उपनिवेशवादियों ने पहले यूरोपीय बस्ती की स्थापना की। उपनिवेशवादियों ने अफ्रीकी गुलामों को मजदूरों के रूप में आयात किया। ग्रेट ब्रिटेन की सप्तवर्षीय युद्ध में जीत के बाद फ्रांस ने पेरिस की संधि (1763) के तहत मिसिसिपी क्षेत्र का ब्रिटेन को आत्मसमर्पण कर दिया। अमेरिकी क्रांति के बाद, ब्रिटेन ने इस क्षेत्र को नए संयुक्त राज्य अमरीका को सौंप दिया। 10 दिसंबर 1817 को मिसिसिपी को संघ में 20वें राज्य के तौर पर भर्ती किया गया। 9 जनवरी, 1861 को मिसिसिपी संघ से अपने अलगाव की घोषणा करने वाला दूसरा राज्य बन गया और यह परिसंघीय राज्य अमेरिका के संस्थापक सदस्यों में से एक था।

2015 के अनुमान के मुताबिक मिसिसिप्पी की जनसंख्या 29,92,333 है। जिस हिसाब से उसका अमेरिका के राज्यों में 32वां स्थान है। क्षेत्र में भी उसका स्थान 32वां ही है। अंग्रेज़ी सरकारी भाषा है जो 96% जनता द्वारा मातृभाषा के रूप में बोली जाती है।

सन्दर्भ
-------



| * दे
* वा
* सं
संयुक्त राज्य अमेरिका के राज्य |
| --- |
| राजधानी: वॉशिंगटन डी॰ सी॰ (कोलंबिया का जिला) |
| अलास्का  •  अलाबामा  •  आर्कन्सा  •  आयडहो  •  आयोवा  •  इण्डियाना  •  इलिनॉय  •  एरीज़ोना  •  ओहायो  •  औरिगन  •  ओक्लाहोमा  •  केन्सास  •  कॅण्टकी  •  कैलिफ़ोर्निया  •  कॉलोराडो  •  कनेक्टिकट  •  जॉर्जिया  •  टेनेसी  •  टेक्सस  •  डेलावेयर  •  न्यू जर्सी  •  न्यूयॉर्क  •  नेब्रास्का  •  न्यू मेक्सिको  •  नेवाडा  •  नॉर्थ डकोटा  •  न्यू हेम्पशायर  •  नॉर्थ कैरोलीना  •  पेन्सिलवेनिया  •  फ़्लोरिडा  •  मेन  •  मैरिलैण्ड  •  मिशिगन  •  मिनेसोटा  •  मिसिसिपी  •  मासेचुसेट्स  •  मोन्टाना  •  मिज़ूरी  •  रोड आइलैण्ड  •  विस्कान्सिन  •  वर्जीनिया  •  वरमॉण्ट  •  वायोमिंग  •  दक्षिणी केरोलाइना  •  दक्षिण डकोटा  •  पश्चिम वर्जीनिया  •  यूटा  •  लुईज़ियाना  •  वाशिंगटन  •  हवाई |
**कन्दीसा** भारतीय रॉक बैंड, इंडियन ओशॅन की तीसरी एल्बम है। सात गीतों वाली यह एल्बम मार्च २००० में रिलीस की गई थी, और इसने इंडियन ओशॅन को भारत के सबसे वास्तविक और रचनात्मक बैंडों में से एक की पहचान दिलाई, और यह आगे चलकर किसी भी भारतीय बैंड की सर्वाधिक बिकने वाली एल्बम बनी।

इस एल्बम के दो गीत, "मा रेवा" और "कन्दीसा" रोलिंग स्टोन की २०१४ की "२५ सर्वश्रेष्ठ भारतीय रॉक गीत" सूची में शामिल किये गए थे।

निर्माण
-------

१९९७ में डेजर्ट रेन की रिलीस के बाद इंडियन ओशॅन समूचे भारत में घूम-घूम कर सड़कों पर प्रदर्शन कर रहा था। १९९८ में बैंड को टाइम्स म्यूजिक द्वारा साइन कर लिया गया। इसके कुछ समय बाद इंडियन ओशॅन ने खजुराहो में राष्ट्रपति के आर नारायणन की उपस्थिति में एक शो किया, जिसे काफी सराहा गया। इस शो तथा इससे पहले सड़कों पर गाये उनके गीतों को ही उन्होंने कन्दीसा एल्बम में प्रयोग किया।

एल्बम की रिकॉर्डिंग मुम्बई के वेस्टर्न आउटडोर स्टूडियो में हुई थी। इन गीतों को रिकॉर्ड करने में उन्हें कुल २ सप्ताह लगे, और फिर अगले ५ दिन मिक्स करने में। इंडियन ओशॅन के सदस्यों के अनुसार यह उनकी पहली 'वास्तविक' स्टूडियो एल्बम थी, क्योंकि इसमें उन्होंने पहली बार किसी म्यूजिक प्रोड्यूसर की सहायता ली थी।

एल्बम का शीर्षक गीत "कन्दीसा" आरामाईक-सीरियाई भाषा मे है, जो केरल में सेंट थॉमस ईसाइयों द्वारा बोली जाती है। इसके अतिरिक्त "कौन" गीत में कश्मीरी भाषा का प्रयोग है, जिन्हें ड्रमर अमित किलम की माता, इंदिरा किलम ने लिखा था।

गीत सूची
--------

सभी गीत इंडियन ओशॅन द्वारा लिखित हैं।

| क्र॰ | शीर्षक | अवधि |
| --- | --- | --- |
| 1. | "क्या मालूम" | ६:०१ |
| 2. | "मा रेवा" | ६:३८ |
| 3. | "लीविंग होम" | ६:४९ |
| 4. | "हिल्ले रे" (गोरख पाण्डे द्वारा लिखित) | ५:१५ |
| 5. | "खजुराहो" (संजीव शर्मा द्वारा लिखित) | ८:२७ |
| 6. | "कौन" (इंदिरा किलम द्वारा लिखित) | १०:०३ |
| 7. | "कन्दीसा" | ७:४० |
| **कुल अवधि:** | **५०:००** |

सन्दर्भ
-------

1. ↑  "Indian Ocean: From a startup to a music enterprise with a global footprint". इकनोमिक टाइम्स. मूल से 15 जून 2018 को पुरालेखित. अभिगमन तिथि 11 अप्रैल 2018.
2. ↑  "Lunch with BS: Rahul Ram". बिज़नेस स्टैण्डर्ड. अभिगमन तिथि 11 अप्रैल 2018.
3. ↑  "The Search for Rolling Stone India's 25 Greatest Indian Rock Songs of the last 25 Years". *Rolling Stone India*. October 8, 2014. मूल से 31 मार्च 2018 को पुरालेखित. अभिगमन तिथि 2014-11-20.
4. ↑  "LIKE A PRAYER". पुणे मिरर. मूल से 11 अप्रैल 2018 को पुरालेखित. अभिगमन तिथि 11 अप्रैल 2018.
5. ↑  "Unabashedly Indian". द हिन्दू. अभिगमन तिथि 11 अप्रैल 2018.

बाहरी कड़ियाँ
-------------

* कन्दीसा इंडियन ओशॅन के आधिकारिक जालस्थल पर
* कन्दीसा आईट्यून्स पर